ซูจีแพ้เลือกตั้งซ่อม
ประชาชนชาวทำปาบ ต.บ่อน้ำร้อน อ.กันตัง จ.ตรัง เชิญ ร.ต.อ.ดร.นิติภูมิธณัฐ มิ่งรุจิราลัย บรรยาย ประชาชาติหลากหลายพันธุ์ร่วมกันพัฒนาไทย เพื่อจัดงานหาเงินสร้างศูนย์อบรมคุณธรรมและจริยธรรมสำหรับใช้ในการจัดการเรียนการสอน ในวันเสาร์ที่ 10 พฤศจิกายน 2561 เวลา 19.30 น. เป็นต้นไป ท่านใดอยู่ใกล้และสนใจ เชิญไปรับฟังได้ครับ,ผมเรียนรับใช้ไปหลายครั้งว่า ความเป็นที่นิยมของนางซูจีที่ปรึกษาแห่งรัฐและหัวหน้าพรรคสันนิบาตแห่งชาติเพื่อประชาธิปไตยซึ่งเป็นพรรครัฐบาลเมียนมาอยู่ในขณะนี้ลดลงไปกว่าเดิมอย่างมาก ผมไม่ได้เขียนรับใช้ผู้อ่านลอยๆ นะครับ หลักฐานที่ยืนยันข้อเขียนของผมล่าสุดก็คือพรรคของนางซูจีแพ้การเลือกตั้งซ่อมใน 6 เขต ที่เลือกกันไปเมื่อวันเสาร์ที่ 3 พฤศจิกายน ที่ผ่านมา,ที่พรรคของนางซูจีพ่ายแพ้ เพราะกลุ่มชาติพันธุ์ไม่พอใจผลงานของรัฐบาลของนางซูจี ขอเรียนว่าไม่ใช่กลุ่มชาติพันธุ์เพียงอย่างเดียวดอกครับ ผมว่าทั้งปัญญาชนและสื่อสารมวลชนจำนวนไม่น้อยที่เคยหนุนนางซูจี ตอนนี้ก็ทยอยห่างออกมา ทำให้เราพอทำนายทายทักการเลือกตั้งทั่วไปที่จะเกิดขึ้นใน พ.ศ.2563 ได้ว่า พรรคสันนิบาตฯ จะไม่ได้เสียงถล่มทลายเหมือนเดิม และก็เป็นไปได้ที่พรรคสหสามัคคีและการพัฒนาของทหารซึ่งตั้งเมื่อปี พ.ศ.2553 จะพลิกกลับมาเป็นฝ่ายชนะ,พรรคสันนิบาตฯ ของนางซูจี ที่ตั้งเมื่อ พ.ศ.2531 ได้รับการสนับสนุนจากประชาชน จากสื่อ และรัฐบาลต่างประเทศเป็นจำนวนมาก แต่เมื่อนางซูจีมีอำนาจแล้ว กลับทำลายสื่อ ที่คนทั้งโลกไม่พอใจกันมากก็คือ รัฐบาลของนางซูจีจับนักข่าวรอยเตอร์ 2 คน ข้อหาละเมิดกฎหมายความลับราชการของประเทศ ศาลชั้นต้นย่างกุ้งก็ตัดสินว่าสื่อสองคนนี้มีความผิดและลงโทษจำคุก 7 ปี เรื่องนี้พวกนักการทูตและพวกที่สนับสนุนเรียกร้องสิทธิมนุษยชนผิดหวังกันมาก,ทุกคนต่างเห็นพ้องต้องกันว่า นักข่าวสองคนนี้ถูกตำรวจยัดเอกสาร เมื่อยื่นเอกสารให้เสร็จก็จับเลย ส่วนสาเหตุที่จับก็อาจจะเป็นเพราะนักข่าวกำลังสืบสวนเหตุสังหารหมู่ชาวมุสลิมโรฮิงญาที่ถูกฆ่าโดยกองกำลังรักษาความมั่นคง โดยสื่อ 2 คนนี้ ติดตามข่าวเพื่อให้สำนักรอยเตอร์ พวกกองกำลังและฝ่ายรัฐบาลเมียนมาอาจจะกลัวว่าสิ่งที่ตัวเองทำไว้ไปแพร่ในสื่อระดับโลก จึงจัดการจับกุมนักข่าวสองคนนี้ซะก่อน,โรฮิงญาหนีจากรัฐยะไข่ไปอยู่บังกลาเทศมากถึง 7.2 แสนคน การเจรจาของเมียนมาและบังกลาเทศได้ผลลัพธ์ตรงที่ว่า เมียนมาต้องรับผู้ลี้ภัยพวกนี้กลับหลังจากที่พิสูจน์ว่าเป็นโรฮิงญาที่เกิดในแผ่นดินเมียนมาอย่างแท้จริง ตอนนี้พิสูจน์เสร็จไปแล้ว 5,000 คน และเตรียมจะส่งกลับไปเมียนมา 2,000 คนในเดือนพฤศจิกายนนี้,แต่เมื่อสัปดาห์ที่แล้วก็เกิดเหตุการณ์ที่เป็นผลลบกับฝ่ายเมียนมา คือมีการยิงปืนจากด่านรักษาความมั่นคงชายแดนเมียนมามาถูกเด็กชาวโรฮิงญาจนได้รับบาดเจ็บ,เรื่องนี้ทำให้หลายคนคิดว่าเมียนมายิงปืนเพื่อกดดันผู้ลี้ภัยและเจ้าหน้าที่สหประชาชาติ เพื่อให้มีการชะลอการส่งผู้ลี้ภัยโรฮิงญากลับประเทศ,ก่อนการเลือกตั้งทั่วไป พ.ศ.2558 นางซูจีหาเสียงโดยให้สัญญากับประชาชนโดยเฉพาะประชาชนที่เป็นชาติพันธุ์กลุ่มน้อยว่าบ้านเมืองกำลังจะสงบ จะมีการเจรจาระหว่างรัฐบาลใหม่กับกลุ่มกบฏในรัฐต่างๆ แต่เหตุการณ์ไม่ได้เป็นไปตามนั้นเลยครับ ยังมีการต่อสู้ทำให้คนจากรัฐกะฉิ่น และจากรัฐชานเป็นจำนวนหลายหมื่นคนต้องกลายเป็นผู้พลัดถิ่นภายในประเทศ,หลังจากการเลือกตั้งเมื่อ พ.ศ.2554 และ 2558 คนไทยจำนวนไม่น้อยไปลงทุนในเมียนมาด้วยความฝันว่า เมียนมาจะเป็นแผ่นดินทองของการค้าการลงทุน,ทว่าตอนนี้ จำนวนไม่น้อยยอมรับว่า พวกตนทำนายทายทักผิดพลาดในเรื่องความสามารถของนางซูจี.,นิติการุณย์ มิ่งรุจิราลัย,songlok1997@gmail.com
ความเป็นที่นิยมของนางซูจีที่ปรึกษาแห่งรัฐและหัวหน้าพรรคสันนิบาตแห่งชาติเพื่อประชาธิปไตยซึ่งเป็นพรรครัฐบาลเมียนมาอยู่ในขณะนี้ลดลงไปกว่าเดิมอย่างมาก
อองซาน ซูจี,ซูจีแพ้เลือกตั้งซ่อม,เลือกตั้งซ่อม,เปิดฟ้าส่องโลก,นิติการุณย์ มิ่งรุจิราลัย